User:Selma Harba/sandbox

Ejmar Šipkica Jordašević (rođen 12.4.69.) poznat u narodu još i kao Remsudin, Amadeus, amidža i beg.zdrine je bio poznati programer, general, spiritualni vođa, političar, glumac, komičar, modna ikona, te umjetnik, naravno u ljubavi. Živio je u malom gradu na obali rijeke Miljacke, ali srce mu je pripadalo još manjem gradu, na obali rijeke Drine. U toku svog života Ejmar nije stario i svoje godine je proveo izgledajući “kao grčki bog Apolon” kako su ga neki bližnji opisali. Bavio se sVaKiM sPorToM na planeti ikada i bio je poznati nogolomac u fudbalu, kojeg je najradije i pratio. Kroz svoje višegodišnje iskustvo u svim navedenim disciplinama, osvojio je mnogobrojne nagrade u raznim poljima, a nedavno je i napisao knjigu “Šta mi je stari radio u ratu” koja je već 18. sedmicu na New York Times bestselling listi.

Djetinstvo
General plave krvi se rodio 12. Aprila 69. Godine prije nove ere u Vojnoj bolnici sa žuticom, te je za razliku od ostale normalne djece morao ostati u bolnici još dva puna mjeseca. Rođen je kao drugo dijete u begovsku porodicu Jordašević, međutim nijedno od njegovih roditelja se nije pojavilo na dan njegovog rođenja jer, kao što će kasnije navesti, “Mi već imamo jednog sina”. Ejmarov brat, Elčo, je jedini željno iščekivao bratovo rođenje i njemu u čast je oslobodio oko 2 metra kvadratna i čak 3 igračke za Ejmara. Nažalost, dok se mladi Šipkica dogegao na svojim dječjim nogama, roditelji su mu nestali, ali ga je porodica vukova koji su živjeli u obližnjoj šumi udomili, te je naredne 4 godine proveo sa njima. Ovo je također jedini dokazani događaj u kom je on imao male noge i gegao se.

Njegovo vrijeme sa vukovima je loše opisano, uglavnom jer su svi pisani dokazi umrljani krvlju ili napola pojedeni. Znamo da je Šipkica trčao sa njima i da se tu rodila njegova ljubav prema trčanju i češanju uha nogom.

15. Septembra četiri godine nakon što su ga vukovi udomili desila se velika tragedija koja će zauvijek ostaviti ožiljke na mlađeg Jordašević brata. Naime, vukovi su se jedne noći nakon lova prejeli i umrli su svi čoporativno od prezasićenja loše kuhanim i nezačinjenim mesom. Žalostan i bez doma lutao je šumom Ejmar sve dok nije nabasao na pećinu u kojoj je našao utočište. Bez puno natezanja porodica medvjeda se odlučila da udomi malog vuko-čovjeka. Međutim, nedugo nakon što su ga udomili otišli su u hibernaciju na koju Ejmar nije bio spreman pa je čitavu zimu proveo u društvu dva kokosa sa nacrtanim licima za koja nije poznato kako su se našli usred šume. S medvjedima je naučio kako loviti ribu zubima i kako efektivno krasti med od pčela sa što manje uboda. Sa medvjedima je proveo samo dvije godine dok ih nisu lovci upucali i mladog Ejmara odveli nazad u civilizaciju.

Odmah su utvrdili čije je dijete te su ga vratili porodici Jordašević. Iako nije znao hodati na dvije noge i pričati, dali su ga u školu. Učiteljica Mara nije trpila izgovore njegovih roditelja i zahtjevala je od njega sve isto što i od ostale djece, tako da je Ejmar naučio pričati u rekordne dvije sedmice i to sa savršenim naglaskom i odličnom dikcijom. To je dijelom rezultat toga što je Ejmar u isto vrijeme kada je bio da vukovima i medvjedima također bio i u Goraždu. Naučnici još uvijek pokušavaju otkriti kako.

U školi je upoznao i svog dugogodišnjeg najboljeg prijatelja Nidala Damira Ivana Čataka, kojeg su svi zvali Damir Ivan Nidal. Upoznali su se tako što su flašama imali borbu do smrti, koju su im mame zaustavile tako da se nikada nije saznalo ko je superiorniji flašista. Sva četvorica su imali mnoge avanture, od kojih je većina zapisana u životopisu Damira Ivana Nidala po imenu “Žene, kao i svako meso, pripadaju u kuhinji”.

Ejmar je kasnije pohađao Srednju elektrotehničku školu, gdje je upoznao i razmjenjivao ideje sa mnogim velikanima kao što su Čoma, Lazo, Muki, Zozo i naravno Hagi Lagi.

Nakon srednje se preselio u Graz gdje je 4 godine išao na kurs njemačkog i za jednu godinu završio svoj bachelor i master na TU Graz uz pomoć puno kafe i mekanih kaučeva u biblioteci na Inffeldu, kojoj je kasnije donirao 15 miliona eura i dodao po sliku Alije u svaku sobu.

Život i karijera
Nakon studija mladi Ejmar se seli u Študgard, gdje je dobio svoj prvi posao u jednoj IT firmi, gdje je radio nepunih 15 godina dok nije shvatio da ga leđa previše bole i da ne uživa u pisanju stotina linija koda dnevno. Nedugo nakon što je napustio to zanimanje, udružio se u stranku SDA u Njemačkoj u kojoj je, pored njega, bilo još 200 članova. U tom periodu historije Bosna nije imala nikave šanse da uđe u Europsku Uniju zbog raznih problema sa kojima se država u to vrijeme suočavala. Ejmar je odlučio 15.6.1329. Godine da napadne Njemačku sa očigledno inferiornijom armijom. Poraženi su u roku od 15 minuta te je Njemačka sebi pripojila Bosnu i Hercegovinu, čime je ona na kraju i ušla u Europsku Uniju pod novim imenom Veliko Goražde.

Slavljen kao narodni heroj, Ejmar je odlučio da se povuče i ostane profesionalni penzioner, što je ujedno bio i njegov najveći životni cilj. Tokom svoje penzije žustro je pratio tutorijale slikanja od Bob Rossa i shvatio da ne zna slikati, ali da će zauvijek biti umjetnik u ljubavi kako je to više puta i dokazao. Također je u penziji osnovao i vodio kult “Sveta penzija”, gdje je držao nedjeljne skupove i mise. Nažalost kult je prestao sa radom kada se svih 5 članova ubilo u dogovorenom suicidu za koji Ejmar nije znao. “Nismo stvarno mogli više podnijeti ležanje kući i čitanje novina po čitav dan” Izjavio je jedan od članova u kasnijem intervjuu za Teen Vogue.

Nakon tog tragičnog događaja je otišao na dvogodišnju rehabilitaciju, gdje je pokušao neuspješno da se odvikne od Coca-Cole. Čiste glave i pun života, odlučio je svoju flambojantsku ličnost da prenese na male ekrane i producira i vodi vlastitu lifestyle emisiju pod nazivom “Kako postati strejt muškarac”. Premisa serije je bila ta da se Ejmar trudi kroz mnogobrojne lekcije, izazove i trikove da pokaže gej muškarcima kako biti strejt. “Kako postati strejt muškarac” je bila na eteru pune 3 sezone sa samo jednim klijentom pod imenom Gabriel, kojeg nikada nije mogao do kraja naučiti kako biti strejt. Na kraju treće sezone se ispostavilo da je Gabriel imao tajnu vezu sa jednim od kamermana te se zato vraćao svake sedmice na snimanja.

2010. Je izabran kao jedan od 100 najbolje obučenih muškaraca u historiji, iako je nosio dvije dukserice i jedan par pantalona svaki dan.

Kasnije je prešao da radi za Comedy Central kao stand up komičar, međutim to nije dugo potrajalo jer vas nacionalističke šale o Srbima mogu dovesti samo do određene granice slave. Za ovo vrijeme je razvio težak oblik alkoholizma, što je dodatno otežala činjenica da je alergičan na alkohol. Osnovao je i prvi helpline za ljude sa istim problemom. Do dan danas telefon nikada nije zazvonio, ali kako on kaže “nada umire posljednja”.

U današnje vrijeme mladi Ejmar se, uglavnom, bavi bauštelom, rijeđe, poljoprivredom.

Procjenjuje se da je Ejmarova sveukupna vrijednost imena i imovine oko 20 feninga.

Porodica i ljubav
Ejmar je “rođen” u porodicu Jordašević sa mamom Sabinom, babom Haringom, bratom Elčom i tetkom Hajrom zlatnih ruku prva svog imena carica Drine i Goražda. Jordaševići su bili stara carska porodica koja je vladala Goraždom dugo i ponosno dok ih nisu seljani u nasilnoj pobudni rascarili te im status spustili sa cara na bega.

Ejmar je prvu vezu imao sa prvom gotičkom kraljicom Sarajeva, Adnu crnih suza i prerezanih vena. Ljubav im je bila strastvena i puna oscilacija, ali je Adna Kuja na kraju odlučila da ostavi mladog Ejmara tako što se utopila u rijeci koja je tekla kroz polje crnih ruža.

Nekoliko godina nakonšto ga je prva ljubav ostavila, usljedila su dva braka sa košarkaškom divom Lunom, oba u trajanju po 45 minuta. Ejmar i Luna su potrošili ukupno oko 200.000$ na ta dva vjenčanja. Oba puta je povod za razvod bila Ejmarova nezainteresovanost za mladu Lunu.

Nakon dva neuspjela braka, Ejmar se napokon skrasio sa svojom dugogodišnjom ženom Harbebom, također poznata i kao Selma Hrabra. Dvoje su se upoznali više puta tokom svog života jer Hrabra uporno zaboravljala ko je Ejmar. Originalno, ona se družila sa Damirom Ivanom Nidalom te je Ejmar zamolio svoje drugove da ga upoznaju sa Hrabrom, što Damir Ivan Nidal, naravno, nije uradio. Nakon nekog vremena Ejmaru je dosadilo da čeka pa je Hrabroj kao znak svoje ljubavi dao crveni dječiji tobogan na što je ona počela plakati. “Tobogani su me asocirali na djecu, a oni su preslatki i imaju slatke nogice i rukice i onda sam pomislila na cuke i kako kažu IWUWU i onda na mace i tu sam počela plakati.”, rekla je Hrabra, kroz suze, prisjećajući se događaja.

Neki mediji su čak prenijeli priče o kratkoj aferi, koju je Ejmar navodno imao sa svojom sekretaricom, međutim par se nikada nije izjasnio o tačnosti ove informacije.

Vrijeme provode cuddelajući se, gledajući serije skupa i kuhajući. Bitno je navesti da je Hrabra kroz sve Ejmarove uspjehe bila tu sa njim. Za vrijeme njegovog kulta, donosila je svima pića, dok je bio na televiziji, bila je koproducent sa njim, a kada je napao Njemačku, bila je taoc i špijun u jednoj jako kritičnoj operaciji.

Od djece imaju tri haskija, dvije mačke, papagaja, i fikus, od kojih svi nose imena nacionalnih heroja Bosne i Hercegovine uz njihove cijenjene titule.